**Text 8. On a mission**

**Understanding the text: Tekstin tiivistelmäharjoitus**

Tiivistä kysymysten avulla lyhyesti kappaleen sisältö.

1. Mitä luontaista mereen kuuluvaa meressä on ja mitä sellaista, joka ei sinne kuulu?

2. Mitä miljoonille tonneille jätemuovia tapahtuu vesijärjestelmissä?

3. Miksi mikromuovi on haitallista merten eläimille?

4. Miksi merien muovisaasteelle ei tehdä mitään?

5. Kuka on Boyan Slat ja mitä hänen yrityksensä tekee?

6. Mikä sai Boyan Slatin aloittamaan tämän työn?

7. Miten Boyan Slatin työ merien puhdistamiseksi alkoi?

8. Miksi ongelma vain pahenee Boyan Slatin mielestä?

9. Miten Boyan Slat suhtautuu ilmastonmuutokseen?

10. Mitä tässä yhteydessä tarkoitetaan rikkinäisten ikkunoiden teorialla?

KEY

1. Merissä on lukuisia kalalajeja, äyriäisiä, merinisäkkäitä (esim. valaat, hylkeet, pingviinit ja manaatit)

ja merikilpikonnia, jotka kuuluvat sinne. Sen sijaan siellä oleva valtava määrä pois heitettyä muovia

muodostaa ongelman.

2. Osa jätemuovista rantautuu, osa uppoaa, mutta suurin osa kelluu ja ajautuu virtausten mukana

johonkin viidestä valtamerien suurista pyörteistä. Suuretkin muovin kappaleet hajoavat lopulta

pieniksi palasiksi.

3. Merien eläimet syövät suuhun sopivia mikromuovin palasia, kunnes lopulta kuolevat niihin.

4. Asiaan ei ole yksinkertaista ratkaisua, vaikka vuosikymmenien ajan ongelma on ollut tiedossa.

Muovijäteongelma kasvaa sellaisella laajuudella, että yritykset asian ratkaisemiseksi vaikuttavat

joko mahdottomilta tai ajan, energian ja rahan tuhlaukselta.

5. Boyan Slat on 23-vuotias keksijä Alankomaista. Hän ja hänen yrityksensä The Ocean Cleanup ovat

kehittäneet järjestelmää, jolla kerättäisiin viidessä vuodessa yli puolet maailman suurimman

jätepyörteen kelluvasta roskasta.

6. Teini-ikäisenä sukellellessaan Kreikan saaristossa Boyan Slat järkyttyi meressä olevan muovin

määrästä ja vannoi tekevänsä asialle jotain.

7. Boyan Slat hankki tietoa asiasta ja voitti koulun tiedekilpailun, jossa hän ystävänsä kanssa

suunnitteli puomin, joka kerää suuria muovin paloja merestä. Yliopisto-opintojensa ohella hän

jatkoi tutkimuksiaan.

8. Ajan myötä suuret muovin palat, jotka muodostavat 97 prosenttia meren muovijätteestä, hajoavat

mikromuoviksi. Se on tikittävä aikapommi.

9. Hän myöntää ilmastonmuutoksen olevan muovijätettä suurempi ongelma, mutta kaikkien ei tule

keskittyä yhteen asiaan, vaan huomio tulee jakaa laajemmalle.

10. Ihmiset roskaavat siellä, missä on jo roskia. Merien puhdistaminen on siis ennaltaehkäisyä.